CELEX: 32014R0098
Language: lv
Date: 2014-02-03 00:00:00
Title: Komisijas Regula (ES) Nr. 98/2014 ( 2014. gada 3. februāris ), ar ko groza II un III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību

4.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 33/3
            
         
      KOMISIJAS REGULA (ES) Nr. 98/2014
   (2014. gada 3. februāris),
   ar ko groza II un III pielikumu Eiropas Parlamenta un Padomes Regulai (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (1) un jo īpaši tās 26. pantu,
   tā kā:
   
               (1)
            
            
               Regulas (EK) Nr. 110/2008 II pielikums paredz iespēju stipro alkoholisko dzērienu kategorijai “London gin” izmantot apzīmējumu “dry”. Šim stiprajam alkoholiskajam dzērienam nav atļauts pievienot saldinošas vielas, kuru saturs pārsniedz 0,1 gramu cukura litrā. Stipro alkoholisko dzērienu kategorijai “Gin” un “Destilēts gin” nav noteikta ierobežojuma attiecībā uz saldinošu vielu pievienošanu. Tomēr tad, ja “Gin” un “Destilēts gin” tiek ražots bez cukura vai ar cukura saturu, kas nepārsniedz 0,1 gramu litrā, iespēja izmantot apzīmējumu “dry” būtu jāattiecina arī uz stiprajiem alkoholiskajiem dzērieniem, kā definēts minētajā pielikumā.
            
         
               (2)
            
            
               Ungārija saskaņā ar Regulas (EK) Nr. 110/2008 17. panta 1. punktā paredzēto procedūru ir iesniegusi pieteikumu reģistrēt nosaukumu “Újfehértói meggypálinka” kā ģeogrāfiskās izcelsmes norādi minētās regulas III pielikumā. “Újfehértói meggypálinka” ir augļu spirts, ko tradicionāli ražo Ungārijā vienīgi no skābo ķiršu šķirnēm “Újfehértói fürtös” un “Debreceni bőtermő”. Lai rosinātu iebildumu procedūru, “Újfehértói meggypálinka” tehniskā dokumentācija ar šā dzēriena galvenajām īpašībām un parametriem saskaņā ar Regulas (EK) Nr. 110/2008 17. panta 6. punktu ir publicēta Eiropas Savienības Oficiālajā Vēstnesī
                   (2). Komisija nav saņēmusi iebildumus, kas būtu iesniegti saskaņā ar Regulas (EK) Nr. 110/2008 17. panta 7. punktu, tāpēc nosaukums “Újfehértói meggypálinka” būtu jāreģistrē kā ģeogrāfiskās izcelsmes norāde minētās regulas III pielikumā.
            
         
               (3)
            
            
               Ģeogrāfiskās izcelsmes norādes “Polska Wódka/Polish Vodka” un “Originali lietuviška degtinė/Original Lithuanian vodka” ir reģistrētas Regulas (EK) Nr. 110/2008 III pielikuma 15. produktu kategorijā “Degvīns”. Tomēr minēto ģeogrāfiskās izcelsmes norāžu tehniskie raksturlielumi attiecas arī uz aromatizētu degvīnu. Tāpēc attiecīgās ģeogrāfiskās izcelsmes norādes būtu jāiekļauj arī minētā pielikuma 31. produktu kategorijā “Aromatizēts degvīns”. Lai informētu patērētāju par produkta faktiskajām īpašībām, minētā degvīna veida marķējumā būtu jānorāda tirdzniecības nosaukums – “aromatizēts degvīns” vai “degvīns” – ar dominējošo aromātu.
            
         
               (4)
            
            
               Tādēļ Regula (EK) Nr. 110/2008 būtu attiecīgi jāgroza.
            
         
               (5)
            
            
               Lai atvieglotu pāreju no Regulas (EK) Nr. 110/2008 noteikumiem uz šajā regulā izklāstītajiem noteikumiem, būtu jāļauj tirgot esošos krājumus, līdz tie beidzas, un līdz 2015. gada 31. decembrim būtu jāļauj izmantot etiķetes, kas nodrukātas pirms šīs regulas spēkā stāšanās dienas.
            
         
               (6)
            
            
               Šajā regulā paredzētie pasākumi ir saskaņā ar Stipro alkoholisko dzērienu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 110/2008 II un III pielikumu groza šādi:
   
               1)
            
            
               regulas II pielikumu groza šādi:
               
                           a)
                        
                        
                           pielikuma 20. punktam “Gin” pievieno šādu d) apakšpunktu:
                           
                                       “d)
                                    
                                    
                                       Terminu “gin” var papildināt ar apzīmējumu “dry”, ja tam pievienotas saldinošas vielas, kuru saturs nepārsniedz 0,1 gramu cukura vienā litrā galaprodukta.”;
                                    
                                 
                     
                           b)
                        
                        
                           pielikuma 21. punktam “Destilēts gin” pievieno šādu d) apakšpunktu:
                           
                                       “d)
                                    
                                    
                                       Terminu “Destilēts gin” var papildināt ar apzīmējumu “dry”, ja tam ir pievienotas saldinošas vielas, kuru saturs nepārsniedz 0,1 gramu cukura vienā litrā galaprodukta.”;
                                    
                                 
                     
         
               2)
            
            
               regulas III pielikumu groza šādi:
               
                           a)
                        
                        
                           pielikuma 9. produktu kategorijai “Augļu spirts” pievieno šādu ierakstu:
                           
                                        
                                    
                                    
                                       “Újfehértói meggypálinka
                                       
                                    
                                    
                                       Ungārija”
                                    
                                 
                     
                           b)
                        
                        
                           pielikuma 31. produktu kategorijai “Aromatizēts degvīns” pievieno šādus ierakstus:
                           
                                        
                                    
                                    
                                       “Polska Wódka/Polish Vodka
                                           (3)
                                       
                                       
                                          Originali lietuviška degtinė/Original Lithuanian vodka
                                           (3)
                                       
                                    
                                    
                                       Polija
                                       Lietuva
                                    
                                 
                     
         2. pants
   Stipros alkoholiskos dzērienus, kuri neatbilst prasībām, kas izklāstītas Regulā (EK) Nr. 110/2008, kurā grozījumi izdarīti ar šīs regulas 1. pantu, drīkst turpināt laist tirgū, līdz to krājumi beidzas.
   Etiķetes, kas nodrukātas pirms šīs regulas spēkā stāšanās dienas, drīkst turpināt izmantot līdz 2015. gada 31. decembrim.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 3. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 39, 13.2.2008., 16. lpp.
   
      (2)  OV C 85, 18.3.2011., 10. lpp.
   
      (3)  Šā produkta marķējumā jānorāda tirdzniecības nosaukums “aromatizēts degvīns”. Apzīmējumu “aromatizēts” var aizstāt ar dominējošā aromāta nosaukumu.”